એક સિનિયર પોલીસ અધિકારીએ જણાવ્યું હતું કે અથડામણ પૂરી થઈ ગઈ છે અને ત્રણેય આતંકવાદીઓના મૃતદેહો મેળવી લેવાયા છે. તેમણે ઉમેર્યું કે હવે આ ઈમારતને સુરક્ષિત જાહેર કરતા પહેલા જરૂરી તલાશી લેવામાં આવી રહી છે. આ અથડામણ લગભગ ૪૮ કલાક સુધી ચાલી હતી અને આ હુમલામાં પાંચ જવાન શહીદ થયા હતા અને એક નાગરિક નું પણ મોત થયું હતું. લશ્કરની વ્યૂહનીતિ મુજબ વધુ નુક્સાન ન થાય તે માટે આ અભિયાનને લાંબુ ચલાવવામાં આવ્યુ હતું.